di niya nahuhulaang nang ibig lamang noon ni elsa ay gabihin sila sa loob ng sineng iyon, upang sa paglabas ay magkaroon ng mabuting panahon ang pagsasagawa ng balak niyang taglay taglay sa isip. at samantalang pinakahihintay sa sarili ni tirso ang nababalam na sipul ng yelo, si elsa nama'nakararamdam ng kasiyahan sapagka'tila pinapatnubayan ng mabuting pagkakataon ang kanyang binabalak na gawin. at ang kasiyahang iyan ay nalangkapan pa ng di kakaunting lugod, nang marinig niya ang ganitong winika ng makata: elsa, maaari bang turan mo sa akin kung saan pa ang ibig mong magtungo tayo pagkatapos ng ating panonood ng mga parangal kay quezon? at hindi pa ba tayo magpapauwi ng bahay? pahimbabaw na itinanong ng mestisa. kung ibig mong mauwi na kaagad, ako nama'may ibang patutunguhan. pangiting pakli ng lalaki. maagamagam na tanong ng dalaga. susundan ko ang langkay ng naggagandahang mga centro escolarina na makikilahok sa mga pagdiriwang ngayong hapon. ang pabirong sagot ni tirso.